Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2003/C 297/02)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 102/02

Κράτος μέλος: Ιταλία

Περιφέρεια: Αυτόνομη επαρχία του Trento

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Διαδικασία και κριτήρια χρηματοδότησης για το έτος 2002 των δράσεων για την επαγγελματική εκπαίδευση που απευθύνονται σε εργαζομένους που απασχολούνται δυνάμει του νόμου αριθ. 53 της 8ης Μαρτίου 2000

Νομική βάση: Deliberazione della Giunta Provinciale n. 2695 d.d. 31.10.2002, come modificata dalla deliberazione della Giunta provinciale n. 2767 d.d. 8.11.2002 recante "Procedure e criteri di finanziamento per l'anno 2002 delle azioni formative rivolte a lavoratori occupati in attuazione del comma 4 dell'art. 6 della Legge 8 marzo 2000, n. 53 e riferibili alla gestione dei fondi di cui al Decreto de Ministero del Lavoro e della Previdenza Sociale del 6 giugno 2001 n. 167" (pubblicata sul Bollettino Ufficiale della Regione Trentino Alto Adige n. 48 del 19 novembre 2002)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 373349,90 ευρώ

Μέγιστη ένταση ενίσχυσης: Ειδική επαγγελματική εκπαίδευση για μεγάλες επιχειρήσεις: Ανώτατη ένταση 25 %.

Ειδική επαγγελματική εκπαίδευση για ΜΜΕ: Ανώτατη ενίσχυση 35 %.

Γενική επαγγελματική εκπαίδευση για μεγάλες επιχειρήσεις: Ανώτατη ένταση 50 %.

Γενική επαγγελματική εκπαίδευση για ΜΜΕ: Ανώτατη ένταση 70 %.

Τα ανωτέρω ποσοστά έντασης προσαυξάνονται κατά 10 εκατοστιαίες μονάδες εάν η εκπαίδευση προορίζεται για "μειονεκτούντες εργαζομένους" κατά την έννοια του άρθρου 2 στοιχείο ζ) του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

Ημερομηνία εφαρμογής: 19 Νοεμβρίου 2002

Διάρκεια χορήγησης του καθεστώτος ή της μεμονωμένης ενίσχυσης: Αόριστη, αλλά όχι πέραν της 31ης Δεκεμβρίου 2006

Στόχος της ενίσχυσης: Οι ενισχύσεις θα αφορούν τόσο τη γενική όσο και την ειδική επαγγελματική εκπαίδευση. Όσον αφορά τον ορισμό της εκπαίδευσης γενικού χαρακτήρα, η διάταξη του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 κρίθηκε επαρκώς σαφής και αναλυτική: "Νοείται ως γενική επαγγελματική εκπαίδευση, η εκπαίδευση που περιλαμβάνει διδασκαλία η οποία δεν αφορά αποκλειστικά ή κατά κύριο λόγο την τρέχουσα ή μελλοντική θέση του εργαζομένου στην ενισχυόμενη επιχείρηση, αλλά του παρέχει προσόντα τα οποία είναι μεταβιβάσιμα σε άλλες επιχειρήσεις ή σε άλλους τομείς απασχόλησης, βελτιώνοντας σημαντικά με τον τρόπο αυτό τις δυνατότητες απασχόλησής του"

Οικείοι οικονομικοί τομείς: Όλοι οι τομείς

Επωνυμία και διεύθυνση της επιδοτούσας αρχής: Provincia Autonoma di Trento Servizio Addestramento e Formazione Professionale via Gilli, 3 I - 38100 Trento

Άλλες πληροφορίες: Εφόσον πρόκειται για ένα καθεστώς ενισχύσεων, δεν είναι δυνατόν να παρασχεθεί περιγραφή του περιεχομένου του σχεδίου για να αποδειχθεί ότι ανταποκρίνεται στον ορισμό της γενικής εκπαίδευσης.

Η διαδικασία του εκ των προτέρων ελέγχου που προβλέπεται από την προαναφερθείσα περιφέρεια για να παρασχεθεί εγγύηση ότι η ανώτατη ένταση ενίσχυσης θα χορηγηθεί αποκλειστικά στα σχέδια γενικής εκπαίδευσης, προβλέπει:

- τη δήλωση του αποδέκτη της ενίσχυσης, κατά την υποβολή του σχεδίου, σχετικά με το περιεχόμενο της γενικής ή ειδικής εκπαίδευσης που προβλέπεται στο σχέδιο·

- την εκ των προτέρων αξιολόγηση, εκ μέρους μιας επιτροπής του χαρακτήρα γενικής ή ειδικής εκπαίδευσης του κάθε σχεδίου· το αποτέλεσμα της αξιολόγησης αυτής περιλαμβάνεται σε πίνακα αξιολόγησης ο οποίος υπογράφεται από τους εμπειρογνώμονες και περιέχεται στα πρακτικά της συνεδρίασης της επιτροπής·

- αφ' ης στιγμής πραγματοποιηθεί η προαναφερθείσα στην προηγούμενη παράγραφο αξιολόγηση, η επαρχία καθορίζει την ένταση της ενίσχυσης που θα χορηγηθεί σε κάθε ένα από τα σχέδια·

- στη συνέχεια η επαρχία εκδίδει πράξη χρηματοδότησης των σχεδίων, στην οποία περιλαμβάνεται επίσης η αξιολόγηση εκ μέρους της επιτροπής του χαρακτήρα της εκπαίδευσης (γενικής ή ειδικής) για κάθε σχέδιο·

- η επαρχία γνωστοποιεί στους διάφορους αποδέκτες των ενισχύσεων, με επιστολή έγκρισης της ενίσχυσης, το αποτέλεσμα της αξιολόγησης που πραγματοποιήθηκε από την επιτροπή και κατά συνέπεια την ένταση της ενίσχυσης που τους χορηγείται.

Σημειώνεται επίσης ότι η εν λόγω επιτροπή συνίσταται από:

- 3 ανεξάρτητους εμπειρογνώμονες στον τομέα της κατάρτισης και αξιολόγησης των δράσεων εκπαίδευσης (όλοι καθηγητές πανεπιστημίου με ειδικά επαγγελματικά προσόντα),

- έναν υπάλληλο της επαρχίας που διορίζεται από το επαρχιακό συμβούλιο

Αριθμός ενίσχυσης: XT 11/03

Κράτος μέλος: Ηνωμένο Βασίλειο και Ιρλανδική Δημοκρατία

Περιφέρεια: 32 διοικητικές επαρχίες της Ιρλανδίας - Βόρεια Ιρλανδία και Ιρλανδική Δημοκρατία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Fusion

Νομική βάση: British/Irish Agreement Act 1999 Section 2.3 Part 7 of Annex 2 of the act empowers InterTradeIreland to invest, lend or grant aid for the purposes of its function

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση:

>ΘΕΣΗ ΠΙΝΑΚΑ>

Σημείωση:

Κατά την περίοδο 2002-2005 θα οργανωθούν και θα τεθούν σε εφαρμογή σε κυλιόμενη βάση 70 σχέδια. Το κόστος ανά σχέδιο είναι 41000 GBP για χρονικό διάστημα 18 μηνών (μολονότι το ετήσιο κόστος ανέρχεται σε 29000 GBP - δεδομένου ότι ορισμένα στοιχεία μπορούν να κατανεμηθούν και άλλα όχι). Το ποσό των 41000 GBP καταβάλλεται σε τριμηνιαίες δόσεις κατά την περίοδο αυτήν. Συνεπώς οι συνολικές δαπάνες και για τα 70 σχέδια του καθεστώτος Fusion διαφέρουν κατ' έτος ανάλογα με το πόσα σχέδια έχουν οργανωθεί σε κυλιόμενη βάση και τον συνολικό αριθμό σχεδίων σε οποιοδήποτε έτος.

Το συνολικό στοιχείο χρηματοδότησης των 70 σχεδίων για μια 4ετία ισούται με 2870000 GBP. Αυτό αντιπροσωπεύει 60 % του συνολικού κόστους των σχεδίων ενώ το υπόλοιπο 40 % αναλαμβάνουν οι συμμετέχουσες επιχειρήσεις.

Μέγιστη ένταση ενίσχυσης: 29000 GBP το πολύ, ανά σχέδιο κατ' έτος, που ισοδυναμεί με ένταση ενίσχυσης 60 %

Ημερομηνία εφαρμογής: Το προτεινόμενο καθεστώς θα διαρκέσει 4 έτη από την ημερομηνία της έγκρισής του. Μεμονωμένες επιχειρήσεις θα είναι επιλέξιμες προς ενίσχυση το πολύ για περίοδο 18 μηνών

Διάρκεια χορήγησης του καθεστώτος ή της μεμονωμένης ενίσχυσης: Το καθεστώς θα ισχύσει μέχρι το 2005

Στόχος της ενίσχυσης: Στόχος της ενίσχυσης είναι η εκπαίδευση υψηλού επιπέδου αποφοίτων στον τομέα της μεταφοράς γνώσεων και τεχνολογίας μεταξύ βιομηχανίας και πανεπιστημίων, καθώς και στον τομέα της γενικής διοίκησης επιχειρήσεων με σκοπό την προπαρασκευή τους για ανώτερες διοικητικές θέσεις. Η εκπαίδευση έχει γενικό χαρακτήρα δεδομένου ότι αφορά όλους τους συμμετέχοντες αποφοίτους και τους παρέχει δεξιότητες δυνάμενες να χρησιμοποιηθούν σε όλους τους κλάδους

Οικείοι οικονομικοί τομείς: Όλοι οι τομείς της οικονομίας

Επωνυμία και διεύθυνση της επιδοτούσας αρχής: InterTradeIreland The Old Gasworks Business Park

Kilmorey Street

Newry Co Down Northern Ireland BT34 2DE

Αριθμός ενίσχυσης: XT 13/03

Κράτος μέλος: Γερμανία

Περιφέρεια: Βόρεια Ρηνανία-Βεστφαλία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς ενισχύσεων για την απασχόληση των νέων, με τίτλο "Jugend in Arbeit plus"

Νομική βάση: § 44 Landeshaushaltsordnung des Landes Nordrhein-Westfalen

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ετήσιος προϋπολογισμός ύψους 24700000 ευρώ για νέες εγκρίσεις βάσει του συνολικού προγράμματος

Μέγιστη ένταση ενίσχυσης: Ενισχύονται γενικά εκπαιδευτικά μέτρα σε ΜΜΕ· οι ενισχύσεις δεν πρέπει να υπερβαίνουν το 70 % των επιλέξιμων δαπανών· χορηγούνται ενισχύσεις μόνον για δαπάνες που αφορούν την απόκτηση συμπληρωματικών επαγγελματικώνών προσόντων και όχι για δαπάνες καθοδήγησης στη θέση εργασίας. Η ενίσχυση λαμβάνει τη μορφή επιχορηγήσεων με ποσό κατ' αποκοπή (ώρες συμμετοχής) έως 3,30 ευρώ

Ημερομηνία εφαρμογής: 1η Ιανουαρίου 2003 (έναρξη ισχύος του κανονισμού)

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Δεκεμβρίου 2006 (τέλος της περιόδου εγκρίσεως)

Στόχος της ενίσχυσης: Ενισχύονται γενικά εκπαιδευτικά μέτρα με τη μορφή επιχορήγησης για επαγγελματική επιμόρφωση στη θέση εργασίας τουλάχιστον μιας ημέρας και, κατά περίπτωση, έως και 20 % της διάρκειας μιας κανονικής σχέσης εργασίας. Εκτός από επαγγελματικά προσόντα η εκπαίδευση πρέπει να συμβάλλει και στην προσωπική και κοινωνική ανάπτυξη του νέου με σκοπό την άρση των προσωπικών εμποδίων για την επιτυχή επαγγελματική ένταξη του ατόμου

Οικείοι οικονομικοί τομείς: Όλοι οι τομείς της οικονομίας της ΕΕ

Επωνυμία και διεύθυνση της επιδοτούσας αρχής: Versorgungsamt Köln Boltensternstraße 10 D - 50735 Köln

Άλλες πληροφορίες: Ο κανονισμός χρηματοδοτείται εν μέρει με κοινοτικούς πόρους του στόχου 3.

Μετά τη λήξη του κανονισμού απαλλαγής στις 31 Δεκεμβρίου 2006 θα υπάρξει μεταβατική περίοδος διάρκειας έξι μηνών.

Το καθεστώς ενισχύσεων "Jugend in Arbeit plus" περιλαμβάνει ένα σκέλος απασχόλησης και ένα σκέλος επιμόρφωσης, με αποτέλεσμα να υποβληθούν δύο σύντομες περιγραφές.

Το επιμορφωτικό σκέλος υπάγεται στον κανονισμό της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης ΕΚ στις εκπαιδευτικές ενισχύσεις και παρουσιάζεται με την προηγηθείσα σύντομη περιγραφή.

Το σκέλος της απασχόλησης υπάγεται στον κανονισμό της Επιτροπής (ΕΚ) αριθ. 2004/2002 της 12ης Δεκεμβρίου 2002 σχετικά με την εφαρμογή των άρθρων 87 και 88 της συνθήκης ΕΚ στις ενισχύσεις απασχόλησης. Βλέπε την αντίστοιχη σύντομη περιγραφή για τις ενισχύσεις απασχόλησης

Αριθμός ενίσχυσης: XT 17/03

Κράτος μέλος: Αυστρία

Περιφέρεια: Καρινθία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Οδηγία "Τουρισμός". Με την τροποποίηση της οδηγίας ενισχύονται βάσει του άρθρου 1.4 d) και 1.6.1 d) εκπαιδευτικές δαπάνες που σχετίζονται με μέτρα απόκτησης επαγγελματικών προσόντων

Νομική βάση: Kärntner Wirtschaftsförderungsgesetz, LGBl. Nr. 6/1993 in der geltenden Fassung

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Πρόκειται για τροποποίηση ισχύουσας οδηγίας, και οι πόροι που έχουν ήδη διατεθεί επαρκούν για την εφαρμογή της.

Οδηγία "Τουρισμός", δαπάνες

>ΘΕΣΗ ΠΙΝΑΚΑ>

Μέγιστη ένταση ενίσχυσης: 50 % το πολύ

Ημερομηνία εφαρμογής: 1η Μαΐου 2003

Διάρκεια χορήγησης του καθεστώτος ή της μεμονωμένης ενίσχυσης: - Περίοδος ισχύος της ρύθμισης: η τροποποίηση θα τεθεί σε ισχύ από 1η Μαΐου 2003 και ενισχύσεις θα χορηγηθούν βάσει αυτής μόνον μετά την έγκρισή της από την Ευρωπαϊκή Επιτροπή. Η οδηγία παραμένει σε ισχύ μέχρι τις 31 Δεκεμβρίου 2006.

- Εφόσον υποβληθεί εμπρόθεσμα αίτηση είναι δυνατή η χορήγηση ενίσχυσης βάσει του υπόψη κανονισμού σύμφωνα με τις απαιτήσεις της Ευρωπαϊκής Επιτροπής, μέχρι τις 30 Ιουνίου 2007

Στόχος της ενίσχυσης: Γενικά εκπαιδευτικά μέτρα. Τα εκπαιδευτικά μέτρα, από άποψη περιεχομένου, δεν αφορούν κατ' αποκλειστικότητα ή κατά κύριο λόγο την ενισχυόμενη επιχείρηση αλλά μπορούν να χρησιμοποιηθούν από τους εργαζόμενους διαφόρων επιχειρήσεων

Οικείοι οικονομικοί τομείς: Τουρισμός και τομέας ελεύθερου χρόνου

Επωνυμία και διεύθυνση της επιδοτούσας αρχής: Kärntner Wirtschaftsförderungsfonds Heuplatz 2 A - 9020 Klagenfurt

Αριθμός ενίσχυσης: XT 20/03

Κράτος μέλος: Ιταλία

Περιφέρεια: Molise

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς ενισχύσεων για επαγγελματική εκπαίδευση

Νομική βάση: - Legge n. 845 del 21.12.1978 "Legge quadro in materia di formazione professionale" e successive modifiche.

- Legge reg. n. 10 del 30.3.1995 "Nuovo ordinamento della formazione professionale" e successive modifiche

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Οι συνολικές προγραμματιζόμενες δαπάνες ανέρχονται σε 11559057 ευρώ και κατανέμονται ως εξής:

- 2000: 1607577,09 ευρώ

- 2001: 2353859,75 ευρώ

- 2002: 1478159,56 ευρώ

- 2003: 1637279,92 ευρώ

- 2004: 1261980,52 ευρώ

- 2005: 1258380,28 ευρώ

- 2006: 1961819,88 ευρώ

Μέγιστη ένταση ενίσχυσης: Δυνάμει των κανόνων για τις ενισχύσεις επαγγελματικής εκπαίδευσης που θεσπίζονται στον κανονισμό της Επιτροπής (ΕΚ) αριθ. 68/2001, η περιφέρεια της Molise έχει προβλέψει ότι η ακαθάριστη ένταση εκπαιδευτικής ενίσχυσης που θα χορηγείται στο πλαίσιο του καθεστώτος πρέπει να συμμορφώνεται με τα ανώτατα όρια που θεσπίζει ο κανονισμός για τις ενισχυόμενες και τις μη ενισχυόμενες περιοχές

Ημερομηνία εφαρμογής: 15 Ιουλίου 2002

Διάρκεια χορήγησης του καθεστώτος ή της μεμονωμένης ενίσχυσης: 2000-2006

Στόχος της ενίσχυσης: Ενισχύσεις τόσο για ειδικευμένη όσο και για γενική εκπαίδευση

Οικείοι οικονομικοί τομείς: Όλοι οι επιτρεπόμενοι από τους κοινοτικούς κανόνες τομείς της οικονομίας

Επωνυμία και διεύθυνση της επιδοτούσας αρχής: Regione Molise - Assessorato alla formazione professionale Via S. Antonio Abate 236/B I - 86100 Campobasso

Αριθμός ενίσχυσης: XT 33/03

Κράτος μέλος: Ηνωμένο Βασίλειο

Περιφέρεια: Αγγλία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Employer Training Pilot Phase 2 (2003-2004)

Νομική βάση: - Employment Act 1973, Section 2(1) and 2(2) as substantiated by Section 25 of the Employment and Training Act 1998 and the Industrial Development Act 1982, Section 11

- Industrial Development Act, 1982, Section 7

- Learning and Skills Council Act 2000

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Το πρόγραμμα θα παράσχει χρηματοδότηση ύψους 120000000 GBP (168000000 ευρώ) από την 1η Ιουλίου 2003 έως τις 31 Δεκεμβρίου 2004. Η εκτιμώμενη ετήσια χρηματοδότηση έχει ως εξής:

- Ιούλιος-Δεκέμβριος 2003: 30 εκατομμύρια GBP (42 εκατομμύρια ευρώ)

- Ιούλιος-Δεκέμβριος 2004: 90 εκατομμύρια GBP (126 εκατομμύρια ευρώ)

Μέγιστη ένταση ενίσχυσης: Στην περίπτωση καθεστώτων ενίσχυσης και μεμονωμένων προγραμμάτων εκπαίδευσης που απαλλάσσονται βάσει του υπόψη καθεστώτος, θα τηρηθεί η ένταση ενίσχυσης που ορίζει το άρθρο 4 παράγραφος 2-7 του κανονισμού της Επιτροπής (ΕΚ) αριθ. 68/2001, ήτοι 50 % για μεγάλες επιχειρήσεις, 70 % για ΜΜΕ, + 5 % για ενισχυόμενες περιοχές και 10 % αν οι αποδέκτες ανταποκρίνονται στον ορισμό των εργαζομένων σε μειονεκτική θέση. Βάσει του εν λόγω κανονισμού απαλλαγής, το ανώτατο ποσό που επιτρέπεται να χορηγηθεί σε κάθε εργοδότη δεν δύναται να υπερβεί τις 100000 (140000 ευρώ με ισοτιμία 1 GBP = 1,40 ευρώ στις 8 Μαΐου 2003) εντός της 3ετίας την οποία αφορά η παρούσα κοινοποίηση και σε κάθε περίπτωση, θα συμμορφώνεται με το άρθρο 5 του κανονισμού της Επιτροπής (ΕΚ) αριθ. 68/2001

Ημερομηνία εφαρμογής: 1η Ιουλίου 2003

Διάρκεια χορήγησης του καθεστώτος ή της μεμονωμένης ενίσχυσης: 18 μήνες, μέχρι τα τέλη Δεκεμβρίου 2004 (κατανεμημένοι σε δύο οικονομικά έτη και δύο ημερολογιακά έτη)

Στόχος της ενίσχυσης: Το καθεστώς αφορά αποκλειστικά προσωπικό με λιγοστές ικανότητες ή ελλιπή προσόντα. Στόχος είναι η εκπαίδευση του προσωπικού ούτως ώστε τα άτομα να είναι λιγότερο ευάλωτα στην ανεργία και η ενθάρρυνση των εργοδοτών, ιδίως των μικρών εργοδοτών, να επενδύσουν στις δεξιότητες του εργατικού τους δυναμικού. Το καθεστώς είναι πιλοτικό και θα αξιολογηθεί ενόψει της εφαρμογής μιας στρατηγικής σε εθνικό επίπεδο η οποία θα απευθύνεται μελλοντικά σε όλους τους εργοδότες και η οποία θα βασιστεί στα διδάγματα του εν λόγω πιλοτικού καθεστώτος.

Η εκπαίδευση (η οποία θα έχει αποκλειστικά γενικό χαρακτήρα) θα λάβει τη μορφή εθνικά αναγνωρισμένων τίτλων σπουδών όπως National Vocational Qualification (NVQ) ή άλλων τίτλων επαγγελματικής εξειδίκευσης σύμφωνα με τα όσα ορίζει το αρμόδιο Sector Skills Council στις περιπτώσεις που δεν υπάρχει πλαίσιο NVQ (για παραδείγματα βλέπε παράρτημα Α)

Οικείοι οικονομικοί τομείς: Σύμφωνα με το άρθρο 3 του κανονισμού της Επιτροπής (ΕΚ) 68/2001, το πεδίο εφαρμογής της απαλλαγής κατά κατηγορίες για εκπαιδευτικές ενισχύσεις θα καλύπτει όλους τους τομείς

Επωνυμία και διεύθυνση της επιδοτούσας αρχής: Learning and Skills Council Cheylesmore House

Quinton Road

Coventry CV1 2WT Ηνωμένο Βασίλειο

Άλλες πληροφορίες: Υπεύθυνος επαφών: David Greer Απευθείας σύνδεση: 024 76 82 33 27

Αριθμός κινητού τηλεφώνου: 077 89 65 11 36